Thorkild Kjærgaard
Thorkild Kjærgaard er en dansk historiker og dr. phil. Kjærgaard var 1989-98 museumsinspektør ved Det Nationalhistoriske Museum på Frederiksborg og 1999-2001 direktør ved Museet på Sønderborg Slot. Fra 2002 til 2015 var han lektor ved Ilisimatusarfik (Grønlands Universitet).
Kjærgaards disputats Den danske Revolution 1500-1800 (1991, 2. udg. 1996, eng. 1994 og 2006) er et ambitiøst forsøg inden for økohistorie. Inden for økologi og museumsfaglige spørgsmål har han hyppigt deltaget i den offentlige debat, hvor hans absolutte standpunkter har gjort ham kontroversiel. Kjærgaard har et omfattende forfatterskab om europæisk, dansk og grønlandsk historie bag sig.